b'\n_START_ARTICLE_\nAlenka Bartl Prevor\xc5\xa1ek\n_START_SECTION_\n\xc5\xbdivljenje in delo\n_START_PARAGRAPH_\nAlenka Bartl je ena najvidnej\xc5\xa1ih slovenskih kostumografk. Diplomirala je 1953 na beograjski Akademiji za uporabne umetnosti. Po kon\xc4\x8danem \xc5\xa1tudiju je najprej pou\xc4\x8devala na \xc5\xa0oli za oblikovanje v Ljubljani, na Akademiji za gledali\xc5\xa1\xc4\x8de, radio, film in televizijo v Ljubljani ter honorarno na Akademiji za likovno umetnost in oblikovanje v Ljubljani. Deluje v okviru gledali\xc5\xa1\xc4\x8d, televizije, sodeluje s SNG Opera in balet, SLG Celje, itd. V oblikovanju kostuma je pre\xc5\xa1la razvoj od realizma do stilizacije, kar se izra\xc5\xbea tudi v barvi in materialu.\n_START_SECTION_\nNagrade\n_START_PARAGRAPH_\nLeta 1972 je soprejela nagrado Pre\xc5\xa1ernovega sklada\xc2\xa0\xc2\xbbza kostumografsko delo\xc2\xab. Za svoje delo je leta 1989 prejela Pre\xc5\xa1ernovo nagrado.'